मेरे लिए फ़ख्र की बात यह थी कि इस कार्यक्रम में पीर मुहम्मद मूनिस की पत्रकारिता और रविश कुमार के नाम का ऐलान करने का मौक़ा मुझे ही मिला था. लेकिन एक सवाल मेरे ज़ेहन में अब तक चल रहा है कि क्या आज के ज़माने के मूनिस है रविश कुमार… काफी सोचने के बाद मैं इस नतीजे पर पहुंचता हूं कि शायद नहीं…. क्योंकि पीर मुहम्मद ‘मूनिस’ जिस वर्ग और समाज के लिए पत्रकारिता कर रहे थे. किसानों के उपर होने वाले जिन ज़ुल्मों को वो अपने क़लम से दुनिया को रूबरू करा रहे थे, वो काम रविश कुमार अभी तक नहीं कर सके हैं और शायद उनकी संस्था इसे करने की इजाज़त भी नहीं दे. क्योंकि मूनिस को टीआरपी की ज़रूरत नहीं थी, लेकिन आज के दौर के पत्रकारों व संस्थानों को ज़रूर है.